
 Z A P I S N I K
23. sjednice Vijeća Mjesnog odbora Donja Dubrava
održane 31. ožujka 2023.
u sjedištu Mjesnog odbora Donja Dubrava, Vrpoljska 10
s početkom u 17,00 sati
NAZOČNI ČLANOVI VIJEĆA: Hrvoje Sekušak, Dorotea Šafranić, Gordana Marković, Vladimir Matić, Igor Salopek, Marija Margetić i Nikola Glasnović.
NENAZOČNI ČLANOVI VIJEĆA:   /
OSTALI NAZOČNI:   /
Predsjedava Vladimir Matić, predsjednik Vijeća.

Zapisnik vodi Marija Margetić.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora.

Bez rasprave, Vijeće prihvaća tekst zapisnika 22. sjednice Vijeća, održane 17. veljače 2023., bez izmjena.

Na prijedlog predsjednika Vijeće jednoglasno utvrđuje
DNEVNI RED:
1. Prijedlog izvješća o radu Vijeća Mjesnog odbora Donja Dubrava u 2022. godini;

2. Prijedlog zaključka o prijedlogu utroška sredstava s pozicije „ostali nespomenuti rashodi poslovanja“ Vijeća MO Donja Dubrava;

3. Prijedlog postavljanja cestovnih izbočina u Kapelskoj ulici-donošenje zaključka;

4. Zahtjev za legalizaciju dijela Štefanovečke ceste – donošenje zaključka;

5. Aktualna komunalna problematika;

6. Pitanja, prijedlozi i obavijesti.

Ad 1. Prijedlog izvješća o radu Vijeća Mjesnog odbora Donja Dubrava u 2022. godini.
Članovi Vijeća primili su pisani materijal uz poziv.
U raspravi sudjeluju: Svi prisutni članovi Vijeća.     
Vijeće jednoglasno donosi
Izvješće o radu

Vijeća Mjesnog odbora Donja Dubrava u 2022. godini.
/Tekst Izvješća nalazi se u privitku ovog zapisnika i njegov je sastavni dio/
Ad 2. Prijedlog zaključka o prijedlogu utroška sredstava s pozicije „ostali nespomenuti rashodi poslovanja“ Vijeća MO Donja Dubrava.
Članovi Vijeća primili su pisani materijal uz poziv.

U raspravi sudjeluju: Svi prisutni članovi Vijeća.     
Vijeće jednoglasno donosi

ZAKLJUČAK
O PRIJEDLOGU UTROŠKA SREDSTAVA 
S POZICIJE „OSTALI NESPOMENUTI RASHODI POSLOVANJA“
1. Raspravljen je Prijedlog zaključka o prijedlogu utroška sredstava s pozicije „ostali nespomenuti rashodi poslovanja“ koja su namijenjena za potrebe Vijeća Mjesnog odbora Donja Dubrava.
2. Utvrđuje se da Vijeće Mjesnog odbora Donja Dubrava nema potrebu za raspolaganjem sredstvima s pozicije „ostali nespomenuti rashodi poslovanja“.
3. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.

Ad 3. Prijedlog postavljanja cestovnih izbočina u Kapelskoj ulici.

Članovi Vijeća primili su pisani materijal uz poziv.

U raspravi sudjeluju: Svi prisutni članovi Vijeća.     
Vijeće jednoglasno donosi

Z A K L J U Č A K

o prijedlogu za postavljanje cestovnih izbočina u Kapelskoj ulici

1. Razmotren je zahtjev građana u kojem se traži postavljanje cestovnih izbočina u Kapelskoj ulici.
2. Nakon provedene ankete /u prilogu/ izražava se suglasnost s navedenim zahtjevom, te se predlaže postavljanje cestovnih izbočina u Kapelskoj ulici, kod kbr. 1 i 5.

3. Ovaj Zaključak dostavlja se na daljnje postupanje Vijeću Gradske četvrti Donja Dubrava.

Ad 4. Zahtjev za legalizaciju dijela Štefanovečke ceste.
Članovi Vijeća primili su pisani materijal uz poziv.

U raspravi sudjeluju: Svi prisutni članovi Vijeća.     
Vijeće jednoglasno donosi

Z A K LJ U Č A K

o zahtjevu za legalizaciju dijela Štefanovečke ceste

1. Razmotren je i raspravljen zahtjev stanara Štefanovečke ceste k.br. 95 u svezi sređivanja statusa dijela Štefanovečke ceste.

2. Predlaže se da se dio Štefanovečke ceste, dužine 35m i širine 6m, koji prolazi preko k.č.9259/2, a vodi do k.br. 91 – 97, legalizira i evidentira u katastarskom planu Grada Zagreba.
3. Traži se spajanje i uređenje izlaza Štefanovečke ceste k.br. 91-97 na Ulicu kneza Branimira.
4. Ovaj se Zaključak (s preslikom zahtjeva građana i preslikom evidencije katastra na predmetnoj lokaciji) dostavlja Vijeću Gradske četvrti Donja Dubrava na daljnje postupanje.  
Ad 5. Aktualna komunalna problematika.
U raspravi sudjeluju: Svi prisutni članovi Vijeća.     
Vijeće jednoglasno donosi

Z A K LJ U Č A K

o inicijativi za poticanje prometnih redara 

 na dosljednije postupanje u Mjesnom odboru Donja Dubrava
1. Izražava se prigovor na rad prometnih redara koji izbjegavaju pisati zakonom predviđene kazne za nepropisno parkiranje motornih vozila na području Mjesnog odbora Donja Dubrava.

2. Zadužuje se predsjednik Vijeća Vladimir Matić da kontaktira nadležno prometno redarstvo u svezi gore navedenog prigovora.
Ad 6. Pitanja, prijedlozi i obavijesti.
Budući da se više nitko nije javio za riječ predsjednik zatvara točku dnevnog reda, te 
zaključuje sjednicu.  

Dovršeno u 17h i 40min.
KLASA: 024-08/23-003/654
URBROJ: 251-13-11-4/002-23-2
Zagreb, 31. ožujka 2023.

Zapisnik sastavila: 
Marija Margetić

